[ca] El moviment d'accés obert en la producció científica ha experimentat els últims anys un avenç significatiu, malgrat que encara sigui una qüestió emergent en el nostre país. Un exemple en són les 21 institucions espanyoles que han signat la Declaració de Berlín, setze de les quals són universitats. Quant a la presència o el registre en directoris internacionals, actualment les xifres al Registry of Open Access Repositories (ROAR) i al Directory of Open Access Repositories (OpenDOAR) són respectivament 32 i 23; no obstant això, hi ha dipòsits de creació recent o en fase de proves que no s'hi tenen en compte. Aquesta diferència quantitativa es deu als criteris d'inclusió i també a certs errors detectats en el directori ROAR. Cronològicament, el primer que es va crear va ser Tesis Doctorals en Xarxa (TDX), l'any 2001; tanmateix, la majoria van començar a emergir cap a l'any 2005. D'acord amb les dades d'aquests directoris, el programari més utilitzat és el DSpace i l'EPrints. La diversitat en tipus de continguts és una característica comuna als dipòsits espanyols, i els documents més abundants són tesis, tesines i treballs presentats a congressos, seguits d'articles en revistes. El creixement dels dipòsits segons el temps s'ajusta a tres models, en uns més que en d'altres: el creixement en forma lineal, escalonada i de plat. El primer respon, com el nom indica, a un creixement lineal constant en el temps, cosa que es veu clarament en el cas del dipòsit TDX o del Treballs Acadèmics de la UPC. Els altres dos models corresponen al dipòsit per "càrregues" de mida diferent i en períodes de temps diferents. Segons com siguin aquests salts, la forma serà escalonada (càrregues més freqüents), com en el cas del RACO o dels E-Prints Complutense, o en forma de plat quan la separació en el temps és més gran, com en el Repositorio de la Universidad Carlos III o en el RECERCAT.

[en] The open access movement has made significant progress in recent years, despite still being relatively new to Spain. Twenty-one Spanish institutions, including sixteen universities, have signed the Declaration. In terms of Spain's presence in international directories, the current figures for the Registry of Open Access Repositories (ROAR) and the Directory of Open Access Repositories (OpenDOAR) are 32 and 33 repositories respectively. However, some recently-created repositories or those that are in trial stages are not included in these figures. The difference between the figures is due to different inclusion criteria and to some errors detected in the ROAR directory. The first repository in Spain was Doctoral Theses in the Internet (TDR), which was set up in 2001. Most Spanish repositories began to emerge in 2005. Data about these repositories show that the most popular software is Dspace and Eprints. One common characteristic of Spanish repositories is the diversity of their contents. Most of the documents in the repositories are theses, dissertations and conference papers, followed by journal articles. The growth of repositories over time follows one of three models: linear growth; staged growth; and flat growth. The first model, as its name indicates, represents constant linear growth over time. This kind of growth is clearly seen in the TDX repository or the Treballs Acadèmics UPC (UPC Academic Works) repository. The other two models reflect "uploads" of different sizes over different periods of time. Thus, growth can either be staged (when there are more frequent uploads), e.g. in RACO or of Eprints Complutense, or flat (if the time between deposits is longer) e.g. the Carlos III University Repository or RECERCAT.